29. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ Αριθ. 56 της 2/9 Ιαν. 1964 (ΦΕΚ Β' 5) Περί μεταβιβάσεως εις τον Υπουργόν Προεδρίας Κυβερνήσεως της ασκήσεως αρμοδιοτήτων Προέδρου Κυβερνήσεως των αναφερομένων εις Γενικήν Γραμματείαν Αθλητισμού. Έχοντες υπ' όψιν τας διατάξεις του άρθρ. 9 του Νόμ. 3925/1959 «περί Υπουργείων και των Οργανισμών των Δημοσίων Πολιτικών Υπηρεσιών», αποφασίζομεν : Μεταβιβάζομεν εις τον Υπουργόν του Υπουργείου Προεδρίας Κυβερνήσεως την άσκησιν των κατά τους κειμένους Νόμους αρμοδιοτήτων ημών, των αναφερομένων εις την Γενικήν Γραμματείαν Αθλητισμού. Η παρούσα, της οποίας η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 